ব্যবসার প্রসঙ্গ আসলেই সেখানে অন্ততপক্ষে বিক্রেতা, মূলধন ও ক্রেতার প্রয়োজন হয়। আর মূলধন বলতে টাকা-পয়সা ও বিভিন্ন পণ্যদ্রব্য ইত্যাদিকে বুঝায়। সাধারণত কোনো বাজারে, কোনো ব্যবসায় বা কোনো ক্রয়-বিক্রয়ে পণ্যের মালিক বা বিক্রেতাই অধিক প্রভাবশালী হয়। ক্রেতারা বহুলাংশেই তার মুখাপেক্ষী থাকে। তাই বিক্রেতা ইচ্ছা করলে অনেক সময়েই প্রতারণা, সীমালঙ্ঘন বা ক্রেতাদের ঠকাতে পারে। বিক্রেতা মাপে কম দিতে পারে, অচল বা নষ্ট হয়ে যাওয়া পণ্য দিয়ে দিতে পারে, স্বাভাবিকের তুলনায় অনেক বেশি দাম রাখতে পারে।